

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO NR. TS-141 „DĖL ROKIŠKIO RAJONO SAVIVALDYBĖS TARYBOS VEIKLOS REGLAMENTO REDAKCINĖS KOMISIJOS SUDARYMO IR KOMISIJOS NUOSTATŲ PATVIRTINIMO“ DALINIO PAKEITIMO**

2016 m. lapkričio 25 d. Nr. TS-

### Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

P a k e i s t i Rokiškio rajono savivaldybės tarybos 2015 m. gegužės 8 d. sprendimo Nr. TS-141 „Dėl Rokiškio rajono savivaldybės tarybos veiklos reglamento redakcinės komisijos sudarymo ir komisijos nuostatų patvirtinimo“ 1 punktą ir vietoje žodžių ,,Aloyzas Jočys – tarybos narys“, įrašyti žodžius ,,Petras Kažemėkas – tarybos narys“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

**ROKIŠKIO RAJONO SAVIVALDYBĖS TARYBOS SPRENDIMO ,,DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D.SPRENDIMO NR. TS- 141 „DĖL ROKIŠKIO RAJONO SAVIVALDYBĖS TARYBOS VEIKLOS REGLAMENTO REDAKCINĖS KOMISIJOS SUDARYMO IR KOMISIJOS NUOSTATŲ PATVIRTINIMO“ DALINIO PAKEITIMO AIŠKINAMASIS RAŠTAS**

2016-11-25

**Parengto sprendimo projekto tikslai ir uždaviniai:** Lietuvos Respublikos vietos savivaldos įstatymas ir Rokiškio rajono savivaldybės tarybos veikos reglamentas numato savivaldybės tarybos komisijų sudarymo tvarką. Sprendimu įgyvendinami įstatymo ir Rokiškio rajono savivaldybės tarybos veiklos reglamento reikalavimai.

**Šiuo metu esantis teisinis reglamentavimas**: Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas redakcinės komisijos nuostatai, patvirtinti Rokiškio rajono savivaldybės tarybos 2015-05-08 sprendimu Nr. TS-141.

**Spendimo projekto esmė**: Savivaldybės tarybos veiklos reglamento redakcinė komisija sudaroma išvadoms ir pasiūlymams, susijusiems su reglamento priėmimu, pakeitimu teikti. Komisijos nuostatų punkte nurodyta, kad komisijos sudėtį tvirtina savivaldybės taryba, o 5.1 papunktyje nurodyta, kad kiekviena frakcija (partija), patekusi į savivaldybės tarybą, deleguoja po vieną atstovą – savivaldybės tarybos narį. Į komisiją buvo deleguotas Aloyzas Jočys. Kadangi Aloyzo Jočio kaip tarybos nario įgaliojimai nutrūko, jis nebegali būti komisijos nariu, todėl į jo vietą įrašomas Petras Kažemėkas – tos pačios frakcijos atstovas.

**Galimos pasekmės, priėmus siūlomą tarybos sprendimo projektą:**

**Teigiamos** – bus laikomasi Vietos savivaldos įstatymo reikalavimų;

**Neigiamos** – nėra.

**Finansavimo šaltiniai ir lėšų poreikis:** sprendimui įgyvendinti bus naudojamos savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais:**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė